open-index/open-wikipedia-markdown huggingface dataset:
Λυκούργος Τσάκωνας

Ο **Λυκούργος-Στέφανος Τσάκωνας** (8 Μαρτίου 1990, Σπάρτη) είναι Έλληνας πρώην σπρίντερ που ειδικευόταν στα 100 και 200 μέτρα. Ανήκε στο δυναμικό του ΓΣ Ελευθέριος Βενιζέλος. Η καλύτερη επίδοσή του στα 200 μέτρα είναι 20.09, η οποία επετεύχθη στο Diamond League της Ρώμης στις 4 Ιουνίου 2015 και αποτελεί τη δεύτερη καλύτερη επίδοση όλων των εποχών στην Ελλάδα πίσω από το 19.85 του Κώστα Κεντέρη. Στα 100 μέτρα έχει πετύχει 10.16 στο Gavardo της Ιταλίας στις 4 Ιουνίου 2017. Ήταν πρώτος στους Μεσογειακούς Αγώνες το 2013 στα 200 μέτρα και 7ος τόσο στο Πανευρωπαϊκό στη Βαρκελώνη το 2010 (20.90) όσο και στο πανευρωπαϊκό της Ζυρίχης το 2014 (20.53). Στο παγκόσμιο πρωτάθλημα του 2015 έφτασε μέχρι τα ημιτελικά, όπου είχε τον 11ο καλύτερο χρόνο με 20.22. Στις νεότερες κατηγορίες ήταν 4ος στο πανευρωπαϊκό πρωτάθλημα εφήβων το 2009 στη Σερβία ενώ κέρδισε το χρυσό μετάλλιο στο πανευρωπαϊκό πρωτάθλημα νέων ανδρών (Κ23) στην Τσεχία το 2011. Έχει πάρει μέρος σε δύο διοργανώσεις Ολυμπιακών Αγώνων το 2012 στο Λονδίνο και το 2016 στο Ρίο.

Το 2017 κατέκτησε την τρίτη θέση στο 200αρι του Ευρωπαϊκού Πρωταθλήματος Ομάδων πονυ έγινε στην πόλη Λιλ της Γαλλίας. 

Τον Φεβρουάριο του 2020 επέλεξε να βάλει επίσημα τέλος στην καριέρα του σε ηλικία μόλις 29 ετών.

## Παραπομπές


κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Προγκρές Μ-06Μ

Το **Προγκρές Μ-06Μ** (η NASA το ονόμασε **Progress 38P**) ήταν ρωσικό μη επανδρωμένο διαστημόπλοιο Προγκρές το οποίο εκτοξεύτηκε τον Ιούνιο του 2010 για να ανεφοδιάσει τον Διεθνή Διαστημικό Σταθμό. Ήταν το 38ο διαστημόπλοιο αυτού του τύπου που έφτασε στον σταθμό καθώς και το τρίτο που τον επισκέφθηκε το 2010.
## Αποστολή

Εκτοξεύτηκε με πύραυλο Soyuz-U στις 30 Ιουνίου 2010 (15:35 UTC) από το κοσμοδρόμιο του Μπαϊκονούρ. Μετέφερε 870 kg καυσίμων, 50 kg οξυγόνου, 100 kg νερού καθώς και 1.210 kg εξοπλισμού και ανταλλακτικών.

Έπειτα από δύο ημέρες ελεύθερης πτήσης, επιχειρήθηκε στις 2 Ιουλίου η προγραμματισμένη σύνδεσή του με το τμήμα Ζβεζντά του σταθμού. Η διαδικασία δεν ήταν επιτυχής εξαιτίας σφάλματος στο σύστημα επικοινωνίας. Το Προγκρές προσπέρασε σε ασφαλή απόσταση τον σταθμό Στις 4 Ιουλίου έγινε δεύτερη προσπάθεια, η οποία στεύθηκε με επιτυχία. Η σύνδεση με το τμήμα Ζβεζντά έγινε χάρη στο αυτόματο σύστημα KURS. Στις 16 Ιουλίου, οι προωθητήρες του Προγκρές πυροδοτήθηκαν προκειμένου να ρυθμιστεί η τροχιά του σταθμού ώστε να διευκολυνθούν οι επιχειρήσεις των Σογιούζ ΤΜΑ-18 και Προγκρές Μ-07Μ.

Στις 31 Αυγούστου (11:25 UTC) το διαστημόπλοιο αποσυνδέθηκε από τον Διεθνή Διαστημικό Σταθμό. Παρέμεινε σε τροχιά για μερικές ημέρες ακόμα προκειμένου να διεξαχθεί το πείραμα *Ραντάρ-Προγκρές*. Καταστράφηκε στην ατμόσφαιρα, πάνω από τον Ειρηνικό Ωκεανό στις 6 Σεπτεμβρίου.
## Παραπομπές

## Δείτε επίσης
* Διαστημικές αποστολές το 2010

Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2010
Θεόδωρος Κατριβάνος

Ο **Θεόδωρος Κατριβάνος** (25 Οκτωβρίου 1919 - 16 Οκτωβρίου 2004) ήταν Έλληνας δικηγόρος και πολιτικός από την Αρκαδία, που διετέλεσε βουλευτής, υπερνομάρχης και υφυπουργός. Τιμήθηκε το 2003 με το παράσημο του Ταξιάρχη του Τάγματος του Φοίνικα.

## Βιογραφία
Γεννήθηκε στο Λεοντάρι Αρκαδίας. Σπούδασε Νομικά στο Πανεπιστήμιο Αθηνών. Έλαβε ενεργά μέρος στην Εθνική Αντίσταση ως μέλος της Διαφώτισης της Επιτροπής του ΕΑΜ στην περιοχή της Πελοποννήσου.

Εξελέγη δημοτικός σύμβουλος στο Δήμο Αθηναίων το 1959 και το 1964. Την περίοδο της χούντας, ο Κατριβάνος συνελήφθη και φυλακίστηκε στη Λέρο , στη Γυάρο και μετά το 1973 στο Μπογιάτι. 

Μεταπολιτευτικά διορίστηκε Νομάρχης Αττικής το 1982 και υπηρέτησε ως την παραίτησή του, το 1985. Το Νοέμβριο του 1993 διορίστηκε Νομάρχης Αθηνών.

Στην ΕΔΑ έγινε γενικός γραμματέας το 1985 και πρόεδρος το 1993 στη θέση του Λεντάκη, που προσχώρησε στην Πολιτική Άνοιξη.  Στις δημοτικές εκλογές του 1986 ήταν υποψήφιος Δήμαρχος Αθηναίων με το ΚΚΕ και ήρθε 3ος, με ποσοστό γύρω στο 18%. 

Στην οικουμενική κυβέρνηση του Ξενοφώντα Ζολώτα υπηρέτησε ως υπουργός Εσωτερικών από τις 23 Νοεμβρίου 1989 ως τις 11 Απριλίου 1990.
 
Στις εκλογές του 1994 ήταν υποψήφιος νομάρχης Αθηνών-Πειραιώς με την υποστήριξη της ΝΔ και της Πολιτικής Άνοιξης, όμως ηττήθηκε από τον Ευάγγελο Κουλουμπή του ΠΑΣΟΚ.

To 1998 εξελέγη υπερνομάρχης με ποσοστό 53,8% στον δεύτερο γύρο στη Νομαρχιακή Αυτοδιοίκηση Αθηνών - Πειραιώς και υπηρέτησε ως τις 31 Δεκεμβρίου 2002.

Πέθανε σε ηλικία 84 ετών το 2004 και η κηδεία του έγινε με τιμές εν ενεργεία υπουργού.

## Παραπομπές


Κατηγορία:Πρόεδροι της ΕΔΑ
Κατηγορία:Έλληνες υπουργοί Εσωτερικών
Κατηγορία:Νομάρχες Αττικής
Κατηγορία:Νομάρχες Αθηνών-Πειραιώς
Κατηγορία:Μέλη του ΕΑΜ
Προγκρές Μ-07Μ

Το **Προγκρές Μ-07Μ** (ρωσικά: *Прогресс М-07М*, η NASA το ονόμασε **Progress 39** ή **39P**) ήταν ρωσικό μη επανδρωμένο διαστημόπλοιο Προγκρές το οποίο εκτοξεύτηκε το 2010 για να ανεφοδιάσει τον Διεθνή Διαστημικό Σταθμό. Ήταν το έβδομο σκάφος της έκδοσης Προγκρές-Μ 11F615A60 που στάλθηκε στο διάστημα και το τέταρτο εντός του 2010. Είχε αριθμό σειράς 407.
## Αποστολή

Το Προγκρές Μ-07Μ εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 10 Σεπτεμβρίου 2010 (10:22:28), ενώ η εκτόξευση είχε αρχικά προγραμματιστεί για τις 8 Σεπτεμβρίου. Η καθυστέρηση οφείλονταν στις αντίξοες καιρικές συνθήκες που επικρατούσαν στην περιοχή.

Έπειτα από δύο ημέρες ελεύθερης πτήσης το σκάφος συνδέθηκε με το τμήμα Ζβεζντά του σταθμού στις 12 Σεπτεμβρίου (11:58 UTC). Μετέφερε φορτίο 2.515 kg, στο οποίο περιλαμβάνονταν 1.120 kg καυσίμων, 49 kg οξυγόνου, 210 kg νερού καθώς και υλικά για το σύστημα υποστήριξης ζωής του σταθμού, προμήθειες, τρόφιμα και άλλο εξοπλισμό.

Οι προωθητήρες του διαστημοπλοίου χρησιμοποιήθηκαν τρεις φορές για να διορθωθεί το επίπεδο της τροχιάς του διαστημικού σταθμού, συγκεκριμένα στις 15 Σεπτεμβρίου, στις 20 Οκτωβρίου και τις 22 Δεκεμβρίου.

Στις 20 Φεβρουαρίου 2011 το Προγκρές αποσυνδέθηκε προκειμένου να απελευθερωθεί η θύρα του τμήματος Ζβεζντά προκειμένου αυτή να απελευθερωθεί για το ευρωπαϊκό σκάφος ανεφοδιασμού ''Johannes Kepler''. Στην συνέχεια καταστράφηκε στην ατμόσφαιρα, πάνω από τον Ειρηνικό Ωκεανό.

## Παραπομπές

## Δείτε επίσης
* Διαστημικές αποστολές το 2010
* Διαστημικές αποστολές το 2011

Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2010
Dresden

Τα παρακάτω γερμανικά πολεμικά πλοία πήραν το όνομά τους από την πόλη της Δρέσδης (*Dresden*):

* SMS ''Dresden'' (1907) - ελαφρύ καταδρομικό, το πρώτο της ομώνυμης κλάσης.
* SMS ''Dresden'' (1917) - ελαφρύ καταδρομικό κλάσης *[[Καταδρομικό κλάσης Cöln|Cöln]]*.
Βασίλειος Αναστασάτος

Ο **Βασίλειος Αναστασάτος** (1905 – 28 Μαΐου 1963) ήταν Έλληνας συνδικαλιστής και βουλευτής. 

## Βιογραφία
Γεννήθηκε το 1905 στο Νεοχώρι Αιτωλοακαρνανίας και εργάστηκε ως υπάλληλος σε τελωνείο. Εξελέγη πρόεδρος της Εκτελεστικής Επιτροπής της ΑΔΕΔΥ το 1950. Εξελέγη πρόεδρος μετά την παραίτηση της προηγούμενης διοίκησης, την 7η μέρα της απεργίας διαρκείας που είχε κηρυχθεί από την ΑΔΕΔΥ.

Στις εκλογές του 1956 εκλέχθηκε βουλευτής Αιτωλοακαρνανίας και Ευρυτανίας με την ΕΡΕ. 

Διετέλεσε κοσμήτορας της Βουλής (1956-57), γενικός γραμματέας του Υπουργείου Εργασίας (1958-61) και γενικός διευθυντής του ΟΛΠ.

Πέθανε το 1963 και κηδεύθηκε στις 29 Μαΐου από το Πρώτο Νεκροταφείο Αθηνών.

## Παραπομπές


Κατηγορία:Βουλευτές Αιτωλοακαρνανίας και Ευρυτανίας
Κατηγορία:Βουλευτές εκλεγμένοι με την ΕΡΕ
Κατηγορία:Πρόεδροι της ΑΔΕΔΥ
Κατηγορία:Ενταφιασμοί στο Πρώτο Νεκροταφείο Αθηνών
Χάρων ο Ναυκρατίτης

Ο **Χάρων ο Ναυκρατίτης** ήταν ιστορικός της ελληνιστικής εποχής. 

Σύμφωνα με την Σούδα έγραψε:
*ένα έργο για την γενέτειρά του Ναύκρατη
*έναν κατάλογο των βασιλέων διαφόρων εθνών 
*την ιστορία των ιερέων της Αιγύπτου και των σημαντικών γεγονότων που συνέβησαν στην εποχή τους, 
καθώς και κάποιες άλλες σχετικές με την Αίγυπτο πραγματείες. 
Όλα τα έργα του Χάροντα του Ναυκρατίτη έχουν ολοκληρωτικά χαθεί.
 
Ορισμένοι σύγχρονοι φιλόλογοι υποθέτουν ότι ο Χάρων ο Ναυκρατίτης ήταν το ίδιο πρόσωπο με τον *Χάροντα* (ή *Χάρη*) που αναφέρεται από μεταγενέστερους αρχαίους συγγραφείς ως φίλος και σχολιαστής έργων του Απολλώνιου του Ρόδιου. 
## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Bremen

Από την γερμανική πόλη Βρέμη (*Bremen*) πήραν την ονομασία τους τα παρακάτω:

## Αεροσκάφη
* Ένα αεροσκάφος Junkers W 33 με το όνομα *[[Bremen (αεροσκάφος)|Bremen]]* ήταν το πρώτο που πραγματοποίησε διατλαντικό ταξίδι ξεκινώντας από την Ευρώπη.

## Πλοία
* SS ''Bremen'' (1858) - υπερωκεάνιο της *[[Norddeutscher Lloyd]]*.
* SS ''Bremen'' (1897) - υπερωκεάνιο, κλάσης *Barbarossa*, της *Norddeutscher Lloyd*.
* SS ''Prinzess Irene'' (1900) - υπερωκεάνιο κλάσης *Barbarossa* το οποίο ανήκε στην *Norddeutscher Lloyd* και είχε την ονομασία *Bremen* από το 1922 μέχρι το 1928.
* SMS ''Bremen'' (1903) - ελαφρύ καταδρομικό κλάσης *Bremen*, το σκάφος πρώτο της ομώνυμης κλάσης.
* ''Bremen'' (1916) - μεταγωγικό υποβρύχιο, πανομοιότυπο του *[[Deutschland]]*.
* SS ''Bremen'' (1929) - υπερωκεάνιο της *Norddeutscher Lloyd*. 
* SS ''Bremen'' (1957) -  υπερωκεάνιο, πρώην SS *Pasteur*.
* MS ''Bremen'', an ocean liner of Hapag-Lloyd
* F207 ''Bremen'' - φρεγάτα της ομώνυμης κλάσης.
Αριστείδης Κατσαούνης

Ο **Αριστείδης Αθαν. Κατσαούνης** (1920 - 20 Ιανουαρίου 1997) ήταν Έλληνας δικηγόρος και πολιτικός.

## Βιογραφία
Γεννήθηκε στη Θεσσαλονίκη και σπούδασε νομικά και οικονομικές επιστήμες στο ΑΠΘ. Εξελέγη βουλευτής Α΄ Θεσσαλονίκης με τη Νέα Δημοκρατία για πρώτη φορά το 1974 με 16.583 ψήφους. Επανεξελέγη με το ίδιο κόμμα στις βουλευτικές εκλογές του 1977. Στην κυβέρνηση Καραμανλή υπήρξε υφυπουργός Βιομηχανίας από τις 10 Σεπτεμβρίου 1976 ως τις 21 Οκτωβρίου 1977..
Παντρεύτηκε την Χαρίκλεια Ζαχαράκη.

## Εξωτερικοί σύνδεσμοι
*Εγκαίνια κλωστηρίου βάμβακος και εργοστασίου παραγωγής ακρυλικών ινών της εταιρείας «Βόμβυξ» στη Στυλίδα Φθιώτιδας από τον Υφυπουργό Βιομηχανίας και Ενέργειας Αριστείδη Κατσαούνη., Εθνικό Οπτικοακουστικό Αρχείο, ανάκτηση 30-8-2015.
## Παραπομπές


Κατηγορία:Έλληνες υφυπουργοί Βιομηχανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Θεσσαλονίκης
Σαλιχά Σουλτάνα (κόρη του Αχμέτ Γ')

[right|thumb|150px|Ο πατέρας της Σαλιχά Σουλτάν, [Αχμέτ Γ΄.]]
Η **Σαλιχά Σουλτάν** (Οθ. Τούρκικα:صليحة سلطان) (Τούρκικα: *Saliha Sultan*, 20 Απριλίου 1715 – 11 Οκτωβρίου 1778) ήταν κόρη του σουλτάνου Αχμέτ Γ΄ και ετεροθαλής αδελφή των σουλτάνων Μουσταφά Γ΄ και του Αμπντούλ Χαμίτ Α΄ της Οθωμανικής Αυτοκρατορίας.

## Βιογραφία
Γεννήθηκε στις 20 Απριλίου 1715 στην Αδριανούπολη και ήταν κόρη του σουλτάνου Αχμέτ Γ΄ και της Χατέμ Χανιμεφέντι. Η Σαλιχά είναι γνωστή για το ότι παντρεύτηκε αρκετούς συζύγους κατά τη διάρκεια της ζωής της. Είχε έναν αδελφό, τον Ηγεμόνα Σελίμ, ο οποίος πέθανε σε βρεφική ηλικία.

Στην ηλικία των δώδεκα παντρεύτηκε τον Νταμάτ Σαρί Μουσταφά Πασά, γιο του Γαζή Ντελί Χουσεΐν Πασά στις 21 Οκτωβρίου 1727. Απέκτησαν έναν γιο και τρεις κόρες πριν γίνει χήρα μετά το θάνατό του το 1732. Η Σαλιχά παντρεύτηκε τον Νταμάτ Αλί Πασά στις 30 Απριλίου 1740 σε ηλικία 25 ετών, και έμεινε χήρα από το θάνατό του, τον Απρίλιο του 1744. Το ίδιο έτος, το Δεκέμβριο, παντρεύτηκε σε ηλικία 29 ετών τον Νταμάτ Γιαχιά Πασά, γιο του Μουσταφά Εφέντι. Ο Γιαχιά Πασά την άφησε χήρα μετά το θάνατό του το 1757.

Στις 28 Φεβρουαρίου του 1757 σε ηλικία 42 ετών παντρεύτηκε τον Νταμάτ Κοτζά Μεχμέτ Ραγκίπ Πασά, ο οποίος ήταν Οθωμανός πολιτικός και υπηρέτησε ως Μέγας Βεζίρης από το 1757 μέχρι το 1763. Ήταν ο γιος του Σεβκί Μουσταφά Εφέντι. Ο Κοτζά Μεχμέτ Ραγκίπ Πασά ήταν ο επαρχιακός κυβερνήτης της Αιγύπτου από το 1744 μέχρι το 1748,και υπηρέτησε στο παρελθόν ως δημόσιος υπάλληλος πριν από το 1744.

Οι λεπτομέρειες αυτού του γάμου περιγράφεται από τον Χαμέρ :

Το 1763, έγινε χήρα από το θάνατό του. Τον Μάιο του 1764 σε ηλικία 49 ετών παντρεύτηκε, για πέμπτη και τελευταία φορά, τον Ναύαρχο Νταμάτ Αγά Μεχμέτ Πασά και παρέμεινε η σύζυγός του μέχρι το θάνατό του το 1771, που την άφησε χήρα μέχρι τον θάνατό της.

Η Σαλιχά Σουλτάν πέθανε στις 11 Οκτωβρίου 1778 στην Κωνσταντινούπολη, σε ηλικία 63 ετών.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* "Turkey: The Imperial House of Osman". web.archive.org. Retrieved 6 February 2014.
* Fanny Davis (1986). *[https://books.google.gr/books?id=DTIrK0et4LwC&redir_esc=y The Ottoman Lady: A Social History from 1718 to 1918]*. Greenwood Publishing Group. ISBN 978-0-313-24811-5.

Κατηγορία:Πριγκίπισσες της Οθωμανικής Αυτοκρατορίας
Σωτήριος Κουβόπουλος

Ο **Σωτήριος Κουβόπουλος** ( 1916 – 5 Σεπτεμβρίου 1987) ήταν Έλληνας δικηγόρος, και πολιτικός, που διετέλεσε πρόεδρος της κοινότητας Αγίας Παρασκευής και νομάρχης.

## Βιογραφία
Καταγόταν από τη Βυτίνα Αρκαδίας και σπούδασε νομικά. Εργάστηκε ως δικηγόρος.
Από το 1959 έως το 1960 ήταν γενικός γραμματέας της Τοπικής Ενώσεως Δήμων και Κοινοτήτων του νομού Αττικής.

Διορίστηκε Νομάρχης Λευκάδας  το 1960 και το 1961 διαδέχθηκε τον αποβιώσαντα Γεώργιο Ρεμπάκο ως Νομάρχης Ηλείας. Παρέμεινε νομάρχης στην Ηλεία μέχρι το 1967, οπότε διορίστηκε Νομάρχης Κορινθίας και αργότερα την ίδια χρονιά Νομάρχης Ρεθύμνου. Επίσης, υπηρέτησε ως Νομάρχης Αττικής. Από το 1969 έως τον Μάιο του 1970 ήταν Νομάρχης Μεσσηνίας και τον Μάιο του 1970 αποχώρησε από την υπηρεσία.

Υπήρξε ο τελευταίος εκλεγμένος Πρόεδρος της Κοινότητας Αγίας Παρασκευής από το 1954 έως το 1960, ενώ ο πατέρας του, Ιωάννης, είχε υπηρετήσει επίσης ως πρόεδρος στην ίδια κοινότητα. Κατά την περίοδο της θητείας του στην Κοινότητα Αγίας Παρασκευής, έγινε η σύνδεση του προαστίου με το υδρευτικό δίκτυο της ΟΥΛΕΝ και μεταφέρθηκε στην Αγία Παρασκευή το Κολέγιο που έως τότε έδρευε στο Ελληνικό.

Τον Απρίλιο του 1975 στις δημοτικές εκλογές ήρθε 2ος στον δεύτερο γύρο στο Δήμο Αγίας Παρασκευής.

Πέθανε το 1987 και κηδεύθηκε στις 8 Σεπτεμβρίου από τον ιερό ναό Αγίας Παρασκευής Αττικής. Ήταν παντρεμένος με τη Δέσποινα Μαντουβάλου. Είχε 4 παιδιά.

## Παραπομπές


Κατηγορία:Νομάρχες Αττικής
Κατηγορία:Νομάρχες Ηλείας
Κατηγορία:Νομάρχες Κορινθίας
Κατηγορία:Νομάρχες Λευκάδας
Κατηγορία:Νομάρχες Μεσσηνίας
Κατηγορία:Νομάρχες Ρεθύμνου
Βίγια Ουιδόμπρο

Η **Βίγια Ουιδόμπρο** (ισπανικά: *Villa Huidobro*) είναι μια πόλη στα νοτιοδυτικά της επαρχίας της Κόρδοβα, Αργεντινή. Έχει 5.155 κατοίκους σύμφωνα με την απογραφή του 2001 και είναι η πρωτεύουσα του διαμερίσματος Χενεράλ Ρόκα. Βρίσκεται περίπου 380 χλμ νότια της επαρχιακής πρωτεύουσας Κόρδοβα. Βρίσκεται 18 χλμ βόρεια των επαρχιακών συνόρων με τη Λα Πάμπα.

## Πηγές


## Εξωτερικοί σύνδεσμοι
* 
* Δημοτικές πληροφορίες: στατιστικά στοιχεία 
* Επίσημη ιστοσελίδα της Βίγια Ουιδόμπρο 

Κατηγορία:Πόλεις της Αργεντινής
Ντάφνι Σχίπερς

Η **Ντάφνι Σχίπερς** (*Dafne Schippers*, γενν. 15 Ιουνίου 1992) είναι Ολλανδή αθλήτρια του στίβου.

Ξεκίνησε την ενασχόληση της με το στίβο ως αθλήτρια του επτάθλου. Πλέον τρέχει στα 100 μ., στα 200 μ. και στη σκυταλοδρομία 4×100 μ.

Το 2015 σημείωσε στο Παγκόσμιο Πρωτάθλημα Ανοιχτού Στίβου στο Πεκίνο νέο πανευρωπαϊκό ρεκόρ στα 200 μ. με 21,63 δευτερόλεπτα, καταρρίπτοντας το ρεκόρ της Μαρίτα Κοχ, που κρατούσε από το 1979 και είχε ισοφαριστεί το 1986 από την Χάικε Ντρέξλερ.

## Βιογραφία
Η Ντάφνι Σχίπερς γεννήθηκε στην Ουτρέχτη. Σε ηλικία εννέα ετών ξεκίνησε να ασχολείται με τον στίβο.

Αρχικά ασχολήθηκε με το έπταθλο, στο οποίο ήταν πρώτη το 2010 στο Παγκόσμιο Πρωτάθλημα Νέων στο Μόνκτον του Καναδά και το 2011 στο Πανευρωπαϊκό Πρωτάθλημα Στίβου Νέων στο Τάλιν.

Στο Πανευρωπαικό Πρωτάθλημα Ανοικτού Στίβου στο Ελσίνκι το 2012 κέρδισε το ασημένιο μετάλλιο με την ομάδα σκυταλοδρομίας 4Χ100 της Ολλανδίας, ενώ στα 200 μ. ήταν 5η. Στους Ολυμπιακούς Αγώνες του Λονδίνου η ομάδα της Ολλανδίας στην σκυταλοδρομία 4×100 μ., με τη συμμετοχή της Σχίπερς, ήταν 6η. Στους ίδιος αγώνες η Σχίπερς συμμετείχε και στο έπταθλο, όπου κατέλαβε τη 12η θέση.
Το 2013 στο Πανευρωπαϊκό Πρωτάθλημα Στίβου Νέων κάτω των 23 ετών κέρδισε το χρυσό μετάλλιο στα 100μ. και το χάλκινο στο άλμα εις μήκος στο Τάμπερε της Φινλανδίας. Την ίδια χρονιά πήρε μέρος στο έπταθλο στο Παγκόσμιο Πρωτάθλημα Ανοιχτού Στίβου στη Μόσχα και κέρδισε το χάλκινο μετάλλιο με 6477 βαθμούς. Ήταν επίσης τέταρτη στα 60 μ. στο Πανευρωπαικό Πρωτάθλημα κλειστού Στίβου στο Γκέτεμποργκ με 7.14 δευτερόλεπτα.

Την επόμενη χρονιά κέρδισε το χρυσό μετάλλιο στα 100 μ. και στα 200 μ. στο Πανευρωπαϊκό Πρωτάθλημα Ανοιχτού Στίβου στη Ζυρίχη.
Το 2015 στο Παγκόσμιο Πρωτάθλημα Ανοικτού Στίβου στο Πεκίνο κέρδισε το ασημένιο μετάλλιο στα 100 μ. με χρόνο 10.81 δευτερόλεπτα και το χρυσό στα 200 μ. με 21.63 δευτερόλεπτα. Έκανε έτσι νέο ρεκόρ Ευρώπης στα 200 μ. και κατέρριψε το ρεκόρ της Μαρίτα Κοχ, που το 1979 στο Κέμνιτς (πρώην Karl-Μarx-Stadt) της Σαξονίας είχε τρέξει τα 200 μ. σε 21.71 δευτερόλεπτα. 

Στο Ευρωπαϊκό Πρωτάθλημα Ανοιχτού Στίβου του 2016 στο Άμστερνταμ κέρδισε το χρυσό μετάλλιο στα 100 μ. με χρόνο 10.9 δευτερόλεπτα. Επίσης κέρδισε με την ομάδα της Ολλανδίας το χρυσό μετάλλιο στη σκυταλοδρομία γυναικών 4×100 μ. Την ίδια χρονιά ήταν δεύτερη στα 60 μ. στο Παγκόσμιο Πρωτάθλημα Κλειστού Στίβου στο Πόρτλαντ των Η.Π.Α.

## Παραπομπές


Κατηγορία:Ολλανδοί αθλητές του στίβου
Κατηγορία:Επταθλήτριες
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Κατηγορία:Νικητές Diamond League
Άλισον Φίλιξ

Η **Άλισον Μισέλ Φίλιξ** (*Allyson Michelle Felix*, 18 Νοεμβρίου 1985) είναι Αμερικανίδα πρώην αθλήτρια του στίβου. Αγωνιζόταν στα 200 μ., στα 400 μ. και στις δύο σκυταλοδρομίες  και έχει πολλαπλά χρυσά μετάλλια σε Παγκόσμια Πρωταθλήματα και σε Ολυμπιακούς Αγώνες σε μια καριέρα άνω των δύο δεκαετιών. Είναι μέλος της ελίτ τετράδας που κατέχει 20 ή περισσότερα μετάλλια σε παγκόσμιες διοργανώσεις (Ολυμπιακούς Αγώνες ή Παγκόσμια Πρωταθλήματα) μαζί με τους Καρλ Λιούις, Γιουσέιν Μπολτ και Μέρλιν Όττεϊ. 

Ήταν πρώτη τρεις φορές σε παγκόσμια πρωταθλήματα στα 200μ.: το 2005, το 2007 και το 2009 ενώ στα 400μ. μια φορά, το 2015. 
Στη σκυταλοδρομία 4Χ400 κέρδισε το χρυσό μετάλλιο σε τρία παγκόσμια πρωταθλήματα (το 2007, το 2009 και το 2011), ενώ στα παγκόσμια πρωταθλήματα του 2007 και του 2011 κέρδισε το χρυσό μετάλλιο και στη σκυταλοδρομία 4Χ100. Στη σκυταλοδρομία 4Χ400 ήταν πρώτη και στο Παγκόσμιο Πρωτάθλημα Κλειστού Στίβου το 2010.

Έχει επίσης κερδίσει χρυσά μετάλλια σε Ολυμπιακούς Αγώνες: το 2008 στο Πεκίνο στην σκυταλοδρομία 4Χ400 και το 2012 στο Λονδίνο στα 200μ. και στις σκυταλοδρομίες 4Χ100 και 4Χ400.

## Παραπομπές


## Εξωτερικοί σύνδεσμοι
 
*http://www.allysonfelix.com/ 
*http://www.iaaf.org/athletes/united-states/allyson-felix-182528

Κατηγορία:Αμερικανίδες αθλήτριες δρόμων ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου 
Κατηγορία:Νικητές Diamond League
USS Missouri

Τέσσερα πολεμικά πλοία του Ναυτικού των ΗΠΑ πήραν το όνομά τους από την πολιτεία του Μιζούρι (*Missouri*):

* USS ''Missouri'' (1841) - φρεγάτα.
* USS ''Missouri'' (BB-11) - θωρηκτό κλάσης *[[Θωρηκτό κλάσης Maine|Maine]]*. Παρέμεινε σε υπηρεσία από το 1900 μέχρι το 1922.
* USS ''Missouri'' (BB-63) - θωρηκτό κλάσης *[[Θωρηκτό κλάσης Iowa|Iowa]]* επί του οποίου υπεγράφη η Συνθηκολόγηση της Ιαπωνίας, σηματοδοτώντας το τέλος του Δευτέρου Παγκοσμίου Πολέμου.
* USS ''Missouri'' (SSN-780) - πυρηνοκίνητο επιθετικό υποβρύχιο κλάσης *[[Υποβρύχιο κλάσης Virginia|Virginia]]*. Εντάχθηκε σε υπηρεσία το 2010.

## Δείτε επίσης
* Μιζούρι

Κατηγορία:Ονομασίες πλοίων του Πολεμικού Ναυτικού των ΗΠΑ
Σοράιδα Γκόμες

Η **Σοράιδα Γκόμες** (ισπανικά: *Zoraida Gómez*, ) γεννημένη στις 31 Μαΐου 1985 στην πόλη του Μεξικού είναι μεξικανή ηθοποιός για την ερμηνεία της στο *[[Rebelde]]* και στο *Lola, érase una vez*.

Η Σοράιδα Γκόμες είναι η αδελφή τους ηθοποιούς Ελεασάρ Γκόμες και Χάιρο Γκόμες. Η Σοράιδα και ο Ελεασάρ έπαιξαν μαζί στη τηλενουβέλα Rebelde (2004-2006)

## Φιλμογραφία

### Τηλενουβέλες
**La Mujer Del Vendaval* (2012/13) Nuria Arevalo de Serratos 
**Cuando Me Enamoro* (2010) Julieta
**Llena de Amor* (2010) Fedra Curiel (Νεαρή)
**Niña de mi Corazon* (2010) Maria Torres
**En Nombre del Amor* (2008) Liliana Martínez
**Lola...Érase una vez* (2007) Rafaela Santo Domingo
**[[Rebelde]]* (2004–2006) ως Jose Lujan Landeros
**Enamorate* (2003) ως Darketa
**Aqua y Aceite* (2002) ως Mariana
**Azul* (1996) ως La Chamos
" Canaveral de Pasiones" (1996) Julia de nina

### Σειρές
**Como dice el dicho* (2012) ως Nicky 
### Ταινίες
**Mujeres Infieles* (1995)
**La Orilla de la Tierra* (1994)

## Εξωτερικοί σύνδεσμοι
* Η Σοράιδα Γκόμες στο IMDb
* Βιογραφία της Σοράιδα Γκόμες στο esmas  
* Φωτογραφίες της Σοράιδα Γκόμες στο tvnotas 

Κατηγορία:Μεξικανές ηθοποιοί
Βίλντενφελς

Το **Βίλντενφελς** είναι δήμος της Γερμανίας, στο διαμέρισμα του Τσβίκαου του Ελεύθερου Κράτους της Σαξονίας. Βρίσκεται σε απόσταση 9 χλμ. στα νοτιοανατολικά του Τσβίκαου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σαξονίας
Ράιμοντς Βέγιονις

-->
}}
Ο **Ραϊμόντς Βέγιονις** (Raimonds Vējonis, γενν. στις 15 Ιουνίου 1966) είναι πολιτικός από τη Λετονία, ο οποίος υπηρέτησε ως Πρόεδρος της χώρας από τις 8 Ιουλίου 2015 ως τον Ιούλιο του 2019. Είναι μέλος του Λετονικού Οικολογικού Κόμματος. Υπηρέτησε ως υπουργός Περιβαλλοντικής Προστασίας και Περιφερειακής Ανάπτυξης το 2002 και το 2011 και ως υπουργός Περιβάλλοντος από το 2003 ως το 2011. Έγινε υπουργός Άμυνας το 2014 και υπηρέτησε σε αυτήν τη θέση ως το 2015.
## Πρώιμη καριέρα
Γεννήθηκε το 1966 στην Περιφέεια Πσκοφ από Λετονό πατέρα και Ρωσίδα μητέρα, ενώ ο πατέρας του υπηρετούσε στο σοβιετικό στρατό. Μεγάλωσε στο Σαρκάνι και στην κοντινή πόλη Μαντόνα. Ο Βέγιονις επιδόθηκε στην προστασία του περιβάλλοντος, επειδή ο παππούς του είχε τυφλωθεί από χημικά, τα οποία είχαν χρησιμοποιηθεί σε σοβιετικό αγρόκτημα-κολεκτίβα. Αποφοίτησε από τη Σχολή Βιολογίας στο Πανεπιστήμιο της Λετονίας το 1989 και απέκτησε πτυχίο Μάστερ από το εν λόγω πανεπιστήμιο το 1995. Στη διάρκεια των σπουδών του δίδαξε ως καθηγητής βιολογίας στη Μαντόνα. Από το 1989 ως το 1996 ήταν αναπληρωτής διευθυντής της Περιφερειακής Επιτροπής της Μαντόνα και μέλος του συμβουλίου της πόλης από το 1990 ως το 1993.

## Πολιτική καριέρα
Ο Βέγιονις έγινε υπουργός Περιβαλλοντικής Προστασίας και Περιφερειακής Ανάπτυξης στις 7 Νοεμβρίου 2002. Το 2003 με τη διαίρεση του υπουργείου σε 2 τμήματα, ο Βέγιονις έγινε υπουργός Περιβάλλοντος και παρέμεινε στη θέση σε πολλές κυβερνήσεις ως το 2011, οπότε αμφότερα τα τμήματα συγχωνεύτηκαν ξανά και έγινε υπουργός Περιβαλλοντικής Προστασίας και Περιφερειακής Ανάπτυξης. Η θητεία του τερματίστηκε στις 25 Οκτωβρίου 2011 με το σχηματισμό νέας κυβέρνησης, έπειτα από τη διεξαγωγή των βουλευτικών εκλογών του 2011 και συνέχισε την πολιτική του σταδιοδρομία ως βουλευτής. Το 2014 ανέλαβε υπουργός Άμυνας.
### Πρόεδρος της Λετονίας
Στις 3 Ιουνίου 2015 εξελέγη πρόεδρος της Λετονίας με 55 ψήφους υπέρ επί συνόλου 100 βουλευτών στο Κοινοβούλιο. Χρησιμοποίησε τη νικητήρια ομιλία του για να υποσχεθεί την ενίσχυση της εθνικής ασφάλειας και την προστασία του περιβάλλοντος.

## Παραπομπές



Κατηγορία:Πρόεδροι της Λετονίας
USS Arizona

Τρία πλοία του Πολεμικού Ναυτικού των ΗΠΑ πήραν το όνομά τους από την πολιτεία της Αριζόνα (*Arizona*):

* USS ''Arizona'' (1858) - ατμόπλοιο που πολέμησε στον Αμερικανικό Εμφύλιο.
* USS ''Arizona'' (1869) - ατμοκίνητη φρεγάτα. Καθελκύστηκε το 1865 ως USS *Neshaminy*. Μετονομάστηκε δύο φορές, είχε δε το όνομα *Arizona* για λιγότερο από τρεις μήνες.
* USS ''Arizona'' (BB-39) - θωρηκτό κλάσης *[[Θωρηκτό κλάσης Pennsylvania|Pennsylvania]]*. Το βύθισαν ιαπωνικά αεροσκάφη κατά την αιφνιδιαστική επίθεση στο Περλ Χάρμπορ (7 Δεκεμβρίου 1941).

Κατηγορία:Ονομασίες πλοίων του Πολεμικού Ναυτικού των ΗΠΑ
Εμμανουήλ Σοφούλης

Ο **Εμμανουήλ Σοφούλης** (1892 - 1948) ήταν Έλληνας πολιτικός.

## Βιογραφικά στοιχεία

Γεννήθηκε στο Βαθύ Σάμου και ήταν γιος του Κωνσταντίνου Σοφούλη. Υπήρξε δεύτερος ξάδελφος του πρωθυπουργού Θεμιστοκλή Σοφούλη. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος. Διατηρούσε εξαιρετική σχέση με τον ξάδελφό του, Θεμιστοκλή Σοφούλη, και αναμείχθηκε, όπως και αυτός, στα πολιτικά εκλεγόμενος βουλευτής Σάμου στις εκλογές του 1923 και του 1946.

Στην κυβέρνηση Εμμανουήλ Τσουδερού διορίστηκε Υπουργός Κοινωνικής Προνοίας και Αντιλήψεως (1943 - 1944) ενώ στις κυβερνήσεις Παπανδρέου (Απριλίου και Μαΐου 1944) διορίστηκε Υπουργός άνευ χαρτοφυλακίου με ευθύνη τον επαναπατρισμό των προσφύγων. Τον Οκτώβριο του 1943 ορίστηκε εκπρόσωπος της ελληνικής κυβέρνησης στη Σάμο, η οποία είχε παραδοθεί από τις ιταλικές δυνάμεις στις ελληνικές αρχές. Αναγκάστηκε όμως να εγκαταλείψει το νησί τον Νοέμβριο του ίδιου έτους ύστερα από την κατάληψη του από τις γερμανικές δυνάμεις.

Πέθανε το 1948. Μετά τον θάνατό του εκδόθηκε το *Ημερολόγιο πολέμου*, στο οποίο ο ίδιος καταγράφει τις σκέψεις του από γεγονότα που έζησε στους Βαλκανικούς Πολέμους, τη Μικρασιατική εκστρατεία κ.α. Ένα μέρος του προσωπικού του αρχείου φιλοξενείται στο Ελληνικό Λογοτεχνικό και Ιστορικό Αρχείο.

Γιος του είναι ο ομότιμος καθηγητής Κώστας Σοφούλης.

## Αναφορές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Σάμου
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Άνευ Χαρτοφυλακίου
Anarchy Archives

Το **Anarchy Archives** (Αναρχικά Αρχεία) είναι online κέντρο έρευνας της ιστορίας και θεωρίας του αναρχισμού. Δημιουργήθηκε τον Σπτέμβριο του 1995 από τον Ντάνα Γουόρντ, καθηγητή της πολιτικής επιστήμης στο Pitzer College. Επεκτάθηκε από φοιτητές του τμήματος πολιτικών επιστημων του συγκεκριμένου κολλεγίου από την άνοιξη του 1997.

Το εγχείρημα διαθέτει δύο κύρια μέρη, ένα αρχείο έργων των μεγαλύτερων θεωρητικών του αναρχισμού και μια ιστορία των μεγαλύτερων αναρχικών κινημάτων του ύστερου 19ου και πρώιμου 20ού αι. Αν και δεν είναι εξαντλητική σε έκταση, η ιστοσελίδα παρέχει συνδέσεις με κριτικά σχόλια σχετικά με το αναρχικό κίνημα.

## Εργογραφίες
Το Anarchy Archives φιλοξενεί έργα από ένα πλήθος αναρχικών συγγραφέων που εκπροσωπούν διαφορετικούς κλάδους της αναρχικής και σοσιαλιστικής σκέψης, αναμεσά τους τον ατομικιστικό αναρχισμό, τον συνδικαλισμό και τον κομμουνιστικό αναρχισμό:

## Δείτε επίσης
* Spunk Library, ένα άλλο διαδικτυακό αρχειακό εγχείρημα.

## Παραπομπές σημειώσεις


## Εξωτερικοί σύνδεσμοι
*Anarchy Archives στο Pitzer College
*''Mother Earth'' archives at Anarchy Archives, including *Mother Earth Bulletin*

Κατηγορία:Αναρχισμός
Framing Armageddon: Something Wicked Part 1

**Framing Armageddon: Something Wicked Part 1** είναι ο τίτλος του όγδοου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Σεπτέμβριο του 2007 μέσω της δισκογραφικής εταιρείας "SPV". Ο συγκεκριμένος δίσκος ήταν ο πρώτος από τους δύο που κυκλοφόρησε το συγκρότημα και παρουσίασαν κοινό στιχουργικό περιεχόμενο, το οποίο προερχόταν από την τριλογία τραγουδιών "Something Wicked Saga", η οποία ολοκλήρωνε το άλμπουμ "*[[Something Wicked This Way Comes]]*".

Οι κριτικές για τον δίσκο υπήρξαν μέτριες, με το "AllMusic" να του δίνει 3,5 αστέρια με άριστα τα 5. Το άλμπουμ σκαρφάλωσε στο Top-100 του Billboard των Ηνωμένων Πολιτειών, όντας το πρώτο των Iced Earth το οποίο κατάφερε κάτι τέτοιο, σκαρφαλώνοντας μέχρι το # 79, ενώ μπήκε στο Top-20 της Γερμανίας.

Αυτός υπήρξε ο τελευταίος δίσκος των Iced Earth με τον Τιμ Όουενς στα φωνητικά, αφού μετά την κυκλοφορία του δίσκου αντικαταστάθηκε από τον Ματ Μπάρλοου.

## Τραγούδια

## Θέσεις τσαρτ
***Framing Armageddon: Something Wicked Part 1*** *(άλμπουμ)*

***Επίσημη κυκλοφορία: [[11 Σεπτεμβρίου]] [[2007]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Framing Armageddon: Something Wicked Part 1***" είχε την εξής μορφή:

* **[[Τιμ Όουενς]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[μπάσο]], [[Φωνητική|φωνητικά]]*
* **Μπρεντ Σμέντλι** - *[[τύμπανα]]*

;*Γκεστ συμμετοχές*
* **Τρόι Στιλ** - *[[κιθάρα]]*
* **Ντένις Χέιζ** - *[[μπάσο]]*
* **Τζιμ Μόρις** - *[[κιθάρα]]*
* **Τιμ Μιλς** - *[[κιθάρα]]*
* **Χάουαρντ Χελμ** - *[[πλήκτρα]]*
* **Στιβ Ρογκόβσκι** - *[[τσέλο]]*
* **Τοντ Πλαντ** - *[[Φωνητική|φωνητικά]]*
* **Πατίνα Ρίπκι** - *[[Φωνητική|φωνητικά]]*
* **Ντέμπι Χάρελ** - *[[Φωνητική|φωνητικά]]*
* **Κάθι Χελμ** - *[[Φωνητική|φωνητικά]]*
* **Τζέισον Μπλάκερμπι** - *[[Φωνητική|φωνητικά]]*

## Παραπομπές


## Πηγές
* Framing Armageddon: Something Wicked Part 1 - Iced Earth | Songs, Reviews, Credits, Awards | AllMusic
* Framing Armageddon | The Official Iced Earth Website 
* Iced Earth - Framing Armageddon: Something Wicked Part 1 - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2007
Μοχάμεντ Πάσαλιτς

Ο **Μοχάμεντ Πάσαλιτς**, είναι Βόσνιος διεθνής καλαθοσφαιριστής, ο οποίος έχει αγωνιστεί στα πρωταθλήματα της Βοσνίας, της Ελλάδας, της Γαλλίας και της Ρουμανίας.

## Καριέρα
Ο Πάσαλιτς ξεκίνησε την επαγγελματική του καριέρα από την βοσνιακή Βόγκοσκα, στην οποία μεταγράφηκε σε ηλικία δεκαοκτώ ετών και παρέμεινε για δύο χρόνια, καταφέρνοντας να ανέβει στην πρώτη κατηγορία της βοσνιακής λίγκας.

Το 2007, μεταγράφηκε στην Μπόσνα Σαράγεβο, με την οποία κατέκτησε το τοπικό πρωτάθλημα της σεζόν 2007-08 και το κύπελλο δύο χρόνια αργότερα.

Τον Αύγουστο του 2011, ο Πάσαλιτς μεταγράφηκε στην ομάδα της Καβάλας, με την οποία κατέκτησε την έκτη θέση στο ελληνικό πρωτάθλημα και έφθασε μέχρι τον ημιτελικό του κυπέλλου.

Το καλοκαίρι του 2012, υπέγραψε στον Άρη, με τον οποίο είχε μέσο όρο 11,7 πόντων και 2,6 ασίστ ανά αγώνα. Ακολούθησε η θητεία του την επόμενη χρονιά στην γαλλική Ρεμς, η οποία κατέλαβε την έκτη θέση στην δεύτερη κατηγορία του γαλλικού πρωταθλήματος.

Την επόμενη χρονιά, επέστρεψε στον Άρη, με τον οποίο κατάφερε να μπει στην τετράδα του ελληνικού πρωταθλήματος. Το καλοκαίρι του 2015, μεταγράφηκε στην ρουμάνικη Κλουζ Ναπόκα. Παρέμεινε στη Ρουμανία και για την επόμενη σεζόν, φορώντας την φανέλα της Οραντέα.

## Παραπομπές


## Πηγές

* Στον Άρη ο Πάσαλιτς - Άρης - SPORT 24 
* Muhamed Pasalic - Eurobasket
* Muhamed Pasalic SG - RealGM

Κατηγορία:Βόσνιοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Πανιωνίου
Χουάνγκ Γκιό-αν

Ο **Χουάνγκ Γκιό-αν** (*Hwang Kyo-ahn*, κορεατικά: , Χάντσα: 黃敎安, 15 Απριλίου 1957-), είναι πολιτικός από τη Νότια Κορέα, υπηρεσιακός πρόεδρος της χώρας, από τις 9 Δεκεμβρίου 2016 (λόγω της τεθείσας σε διαθεσιμότητα Παρκ Γκούν-χιε) ως τον Μάιο του 2017  και πρωθυπουργός από τον Ιούνιο του 2015 ως τον Μάιο του 2017. 

## Βιογραφικά στοιχεία
Ο Χουάνγκ γεννήθηκε στη Σεούλ. Αποφοίτησε από το Πανεπιστήμιο Σόνγκιουνγκουαν και εργάστηκε ως δικηγόρος σε νοτιοκορεατικό δικαστήριο.

## Πρωθυπουργός
Στις 21 Μαΐου 2015 η πρόεδρος της Νότιας Κορέας Παρκ Γκούν-χιε διόρισε τον Χουάνγκ στην πρωθυπουργία.

## Παραπομπές


Κατηγορία:Πρόεδροι της Νότιας Κορέας
Κατηγορία:Πρωθυπουργοί της Νότιας Κορέας
Πολύφεγγος

Ο **Άγιος Γεώργιος της Πολυφέγγου** (*Sancto Georgio de Polifengno*, όπως αναφέρεται σε έγγραφο του 1377) ή απλώς **Πολύφεγγος** (*Polifant* στο γαλλικό *[[Χρονικόν του Μορέως]]*) ήταν φρούριο και οικισμός του φράγκικου Πριγκιπάτου της Αχαΐας στην Πελοπόννησο. Ο οικισμός του Αγίου Γεωργίου ευρισκόταν σε πεδινή τοποθεσία, σε απόσταση περίπου 3 χλμ. από την Αρχαία Νεμέα, και κατελάμβανε τον χώρο της σημερινής πόλης της Νεμέας, ενώ το φρούριο ευρισκόταν στην κορυφή του Όρους Πολύφεγγου και ήλεγχε ένα από τα περάσματα που οδηγούσαν από το οροπέδιο της Αρκαδίας στις πεδινές εκτάσεις του Αργολικού Κόλπου.

Τον Σεπτέμβριο του 1320, οι Έλληνες, υπό την ηγεσία του Ανδρόνικου Ασάν, κατέλαβαν το φρούριο του Αγίου Γεωργίου των Σκορτών και νίκησαν τις φραγκικές ενισχύσεις που κατέφθασαν στην περιοχή. Αμέσως μετά την επιτυχία αυτή, βάδισαν ενάντια στα φρούρια της Καρύταινας, της Άκοβας και της Πολυφέγγου, των οποίων και πέτυχαν την παράδοση, μέσω της δωροδοκίας των διοικητών τους. Η επιτυχία αυτή έδωσε στους Έλληνες στρατιωτικό πλεονέκτημα, καθώς το σύνολο αυτών των φρουρίων ήλεγχε ορεινά περάσματα από το αρκαδικό οροπέδιο προς τις, ακόμη υπό φραγκικό έλεγχο, παράκτιες πεδιάδες. Η Πολύφεγγος, ωστόσο, ενδέχεται να ανακατελήφθη από τους Φράγκους λίγο καιρό αργότερα, καθώς το όνομά της εμφανίζεται σε έναν κατάλογο φέουδων του Πριγκιπάτου της Αχαΐας του 1377.

## Παραπομπές


## Πηγές
* 

Κατηγορία:Ιστορία της Κορινθίας
Κατηγορία:Κάστρα της Κορινθίας
Κατηγορία:Πριγκιπάτο της Αχαΐας
Κατηγορία:Εγκαταλελειμμένα χωριά
Κρήτη (αποσαφήνιση)

Η Κρήτη είναι το μεγαλύτερο νησί της Ελλάδας. Η ονομασία της μπορεί να αναφέρεται και στα εξής:

## Διοίκηση
* Αποκεντρωμένη Διοίκηση Κρήτης
* Περιφέρεια Κρήτης

## Ιστορία
* Κρήτη και Κυρηναϊκή, επαρχία της Ρωμαϊκής αυτοκρατορίας
* Φρούριο Κρήτη, όρος που χρησιμοποιήθηκε κατά τον Β΄ Παγκόσμιο Πόλεμο από της γερμανικές δυνάμεις για τη φρουρά και την οχύρωση της Κρήτης

## Μυθολογία
* Κρήτη (μυθολογία), πρόσωπο της ελληνικής μυθολογίας

## Πλοία
* Κρήτη Ι (ατμόπλοιο), πλοίο στην Κρητική Επανάσταση του 1866-1868
* Κρήτη ΙΙ (Οπλιταγωγό), οπλιταγωγό του Ελληνικού Πολεμικού Ναυτικού
* Κρήτη ΙΙΙ (αντιτορπιλικό), αντιτορπιλικό του Ελληνικού Πολεμικού Ναυτικού
* Κρήτη IV (αντιτορπιλικό), αντιτορπιλικό του Ελληνικού Πολεμικού Ναυτικού
* Κρήτη V (αρματαγωγό), αρματαγωγό του Ελληνικού Πολεμικού Ναυτικού
* Κρήτη Ι, σύγχρονο επιβατηγό και οχηματαγωγό πλοίο
* Κρήτη ΙΙ, σύγχρονο επιβατηγό και οχηματαγωγό πλοίο
Γιώργος Πολυχρονίου

Ο **Γιώργος Πολυχρονίου** (26 Νοεμβρίου 1953) είναι Έλληνας παρουσιαστής, μουσικόφιλος ραδιοφωνικός παραγωγός, ραδιοφωνικός DJ, δημοσιογράφος και συλλέκτης δίσκων.

Η μουσική αλλά και το ραδιόφωνο τον έλκυαν από πολύ νωρίς κι έτσι την περίοδο 1964-1965 έστησε μαζί με τον εξάδελφό του Στέλιο Πολυχρονίου παράνομο ερασιτεχνικό (πειρατικό) σταθμό μεσαίων κυμάτων, τον οποίο ονόμασαν *«G.S.Poly»*. Από εκείνη την εποχή του έμεινε το προσωνύμιο "G-Poly" (Τζι Πόλυ).

Έγινε ιδιαίτερα γνωστός στο ευρύ κοινό παρουσιάζοντας το τηλεπαιχνίδι "Ο τροχός της τύχης" στον ΑΝΤ1 από την Πρωτοχρονιά του 1990 μέχρι και τις 23 Οκτωβρίου 1992, έχοντας ως βοηθό του την Κρίστα Σταματοπούλου. Ύστερα πήρε μεταγραφή στο Mega παρουσιάζοντας την περίοδο 1992-1995 το τηλεπαιχνίδι Mega Βanca (έχοντας ως βοηθό την πρωτοεμφανιζόμενη Ελένη Μενεγάκη, που έκανε τότε το τηλεοπτικό της ντεμπούτο), το 1995 το τηλεπαιχνίδι *Ρίσκο* και το 1998 την πρωινή ψυχαγωγική εκπομπή *Πολύ Καλημέρα σας* μαζί με την Πόπη Χατζηδημητρίου.

Θεωρείται άριστος γνώστης των μουσικών θεμάτων, παρακολουθώντας τις διεθνείς κυκλοφορίες δίσκων και εμπλουτίζοντας διαρκώς τη συλλογή του, κατά βάση με ξενόγλωσσο ρεπερτόριο. Σύμφωνα με εκτίμηση του ιδίου, η συλλογή του ανέρχεται σε περίπου 80 χιλιάδες δίσκους βινυλίου και 40 χιλιάδες CD.

Ο Γιώργος Πολυχρονίου έχει από τον πρώτο του γάμο μία κόρη, τη Ντέμη, από την οποία το 2016 απέκτησε εγγονή. Σε δεύτερο γάμο υπήρξε σύζυγος της ραδιοφωνικής παραγωγού Μάγκυς Χαραλαμπίδου.

Επί αρκετά χρόνια ασχολείτο παράλληλα και με ραδιοφωνικές μεταδόσεις ποδοσφαιρικών αγώνων. Είναι υποστηρικτής του Παναθηναϊκού.

## Φιλμογραφία

## Παραπομπές


Κατηγορία:Έλληνες ραδιοφωνικοί παραγωγοί
Κατηγορία:Έλληνες παρουσιαστές
Αντάντ (αποσαφήνιση)

Ο όρος **[[Αντάντ]]** που προήλθε εκ του γαλλικού Entente  που σημαίνει συμφωνία, συνεννόηση υπήρξε διπλωματικός όρος κατά τον 19ο αιώνα με τον οποίο δηλώνονταν διάφορες διπλωματικές συμφωνίες και συμμαχίες. Κυριότερες των οποίων ήταν:
:1) **Αντάντ** ή **[[Τριπλή Συνεννόηση]]**: Ήταν σύστημα συμμαχιών του 1898, 1905 με κύριο σκοπό την έξοδο της Γαλλίας από την πολιτική της απομόνωσης και το οποίο στηρίζονταν σε διμερείς συμφωνίες μεταξύ Γαλλίας-Αγγλίας, Αγγλίας-Ρωσίας, Ρωσίας-Γαλλίας. Η Τριπλή Συνεννόηση ήταν η αντίπαλη παράταξη στην Τριπλή Συμμαχία.
:2) **[[Μικρή Αντάντ]]**: Συμμαχία που προήλθε από διμερείς επίσης συμφωνίες (1920 και 1921) μεταξύ Τσεχοσλοβακίας-Γιουγκοσλαβίας, Γιουγκοσλαβίας-Ρουμανίας και Ρουμανίας-Τσεχοσλοβακίας. Αυτή η τριγωνική σύνδεση - συμμαχία ήταν δημιούργημα της τότε Γαλλικής Πολιτικής σε βάρος της Ουγγαρίας και των Μεσευρωπαϊκών Κρατών (Κεντρικών).
:3) **[[Βαλκανική Αντάντ]]**: Συμφωνία μεταξύ Βαλκανικών Χωρών το 1934.
Σπέτσες (αποσαφήνιση)

Η ονομασία  **Σπέτσες** μπορεί να αναφέρεται στα παρακάτω:

; Γεωγραφία
* Σπέτσες - νησί κοντά στην Αργολική χερσόνησο

; Πλοία
* Σπέτσαι Ι (κορβέτα) - πλοίο του Ελληνικού Πολεμικού Ναυτικού.
* Σπέτσαι ΙΙ (Ατμοβάρις) - πλοίο του Ελληνικού Πολεμικού Ναυτικού. Μετονομάστηκε σε *Άκτιον*.
* Σπέτσαι (θωρηκτό) - θωρηκτό του Ελληνικού Πολεμικού Ναυτικού.
Νικήτας Χαλκούτζης

Ο πατρίκιος **Νικήτας Χαλκούτζης** (έδρασε κατά την περίοδο μεταξύ 950–965) ήταν Βυζαντινός στρατηγός, το πρώτο καταγεγραμμένο μέλος της οικογένειας Χαλκούτζη, ο οποίος έγινε ιδιαιτέρως γνωστός για την ανακατάληψη της Κύπρου από τους Άραβες το 965. 

Αποτελεί το πρώτο καταγεγραμμένο μέλος της οικογένειας Χαλκούτζη ή Χαλκούτση, αναφορές στα μέλη της οποίας αναφέρονται ανά διαστήματα έως τον 13ο αιώνα. Για πρώτη φορά αναφέρεται από τον Σκυλίτζη και τον Κεδρηνό το 956, όταν ηγήθηκε πρεσβείας στην αυλή του Χαμδανίδη Εμίρη του Χαλεπιού, Σαΐφ αλ-Ντάουλα, ο οποίος, εκείνη την περίοδο, βρισκόταν εν μέσω πολεμικής σύγκρουσης με τους Βυζαντινούς. Σύμφωνα με τους Βυζαντινούς χρονικογράφους, ο Σαΐφ πήρε μαζί του τον Χαλκούτζη σε επιδρομή του στα βυζαντινά εδάφη, ωστόσο ο Χαλκούτζης δωροδόκησε τους φρουρούς του και πέτυχε να διαφύγει μαζί με τους υπηρέτες του στην διάρκεια ενέδρας που στήθηκε στις δυνάμεις του Σαΐφ από τον Λέοντα Φωκά τον Νεότερο σε μια χαράδρα.

Στον Χαλκούτζη αποδίδεται, σύμφωνα με τον Κεδρηνό, η ανακατάληψη της Κύπρου—το νησί αποτελούσε από κοινού κτήση των Αράβων και των Βυζαντινών από τα τέλη του 7ου αιώνα—και η πλήρης προσάρτησή της από την Βυζαντινή Αυτοκρατορία. Το γεγονός αυτό ελάχιστα καλύπτεται και ουδεμία σχετική λεπτομέρεια δεν αναφέρεται στις πηγές της εποχής, ενώ η ημερομηνία του τοποθετείται συνήθως κατά τα τέλη του 965, αν και ενδέχεται να έλαβε χώρα και λίγο νωρίτερα, ακόμη και στα μέσα του 964. Ο Χαλκούτζης ενδέχεται να ήταν ο πρώτος Βυζαντινός κυβερνήτης (*[[στρατηγός]]*) του νησιού μετά την επανακατάκτησή του.

## Παραπομπές


## Πηγές
* 
*

Κατηγορία:Βυζαντινοί στρατηγοί
Κατηγορία:Βυζαντινοί διπλωμάτες
Κατηγορία:Κυβερνήτες του Θέματος Κύπρου
Κατηγορία:Βυζαντινοί Πατρίκιοι
Κατηγορία:Βυζαντινοί του 10ου αιώνα
Κώστας Δικέφαλος

Ο **Κώστας Δικέφαλος** (1956) είναι Έλληνας γλύπτης και καθηγητής στην ΑΣΚΤ.

## Βιογραφικό
Γεννήθηκε το 1956 στη Ζάκυνθο και το 1963 εγκαταστάθηκε οικογενειακώς στην Αθήνα όπου ζει μέχρι σήμερα. Από μικρή ηλικία έδειξε ενδιαφέρον για τις εικαστικές τέχνες ενώ από το 1976 μέχρι το 1982 σπούδασε στην Ανωτάτη Σχολή Καλών Τεχνών έχοντας για καθηγητές τους Γιώργο Νικολαΐδη, Γιάννη Παππά και Θόδωρο Παπαγιάννη στη γλυπτική και τον Γιώργο Γεωργίου στην κεραμική. Από το 1992 διδάσκει ως ειδικός επιστήμονας στην ΑΣΚΤ.

Κατά τη διάρκεια της καλλιτεχνικής του πορείας ο Δικέφαλος έχει σε αρκετούς διαγωνισμούς αποκομίζοντας αρκετές διακρίσεις, έχει συμμετάσχει στην κατασκευή πολυάριθμων δημόσιων μνημείων (μνημεία Εθνικής Αντίστασης σε Άμφισσα, Χαλκίδα και Χολαργό, άλλα έργα σε Ζάκυνθο, Αιγάλεω, Καλαμάτα κλπ) και έχει λάβει μέρος σε διάφορες ατομικές και ομαδικές εκθέσεις στην Ελλάδα αλλά και στο εξωτερικό (Γαλλία, Κύπρος, Ηνωμένο Βασίλειο, Ιαπωνία κλπ).

## Τεχνοτροπία
Ασχολείται κατά κύριο λόγο με τη λάξευση του μαρμάρου και της πέτρας ενώ χρησιμοποιεί σε μικρότερο βαθμό τον ορείχαλκο. Στα έργα του παρουσιάζονται βιόμορφες, γεωμετρικές ή αεροδυναμικές συνθέσεις άλλοτε περισσότερο και άλλοτε λιγότερο συμπαγείς. Έργα του βρίσκονται σε διάφορα μουσεία, φορείς και συλλογές όπως στην Εθνική Πινακοθήκη, στο Μουσείο Βορρέ, στο Τελλόγλειο, στο Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή στην Άνδρο, στο υπαίθριο Μουσείο Μοντέρνας Τέχνης Φουτζίμι της Ιαπωνίας και αλλού.

## Παραπομπές


Κατηγορία:Έλληνες γλύπτες
Χίος (αποσαφήνιση)

Η ονομασία **Χίος** μπορεί να αναφέρεται στα παρακάτω:

; Γεωγραφία
* Χίος - νησί του ανατολικού Αιγαίου.
* Χίος (πόλη) - πρωτεύουσα και μεγαλύτερη πόλη του ομώνυμου νησιού.
* Νομός Χίου - ένας από τους 51 νομούς της Ελλάδας.
* Περιφερειακή Ενότητα Χίου - μία από τις 74 περιφερειακές ενότητες της Ελλάδας.
* Δήμος Χίου
* Χίος - αρχαίο νησί και ίσως κωμόπολη στην βόρεια Αίγυπτο. 

; Πλοία
* Χίος I (τορπιλοβόλο) - πλοίο του Ελληνικού Πολεμικού Ναυτικού.
* Χίος II (τορπιλοβόλο) - πλοίο του Ελληνικού Πολεμικού Ναυτικού.
* Χίος ΙΙΙ (αντιτορπιλικό) - πλοίο του Ελληνικού Πολεμικού Ναυτικού.
* Χίος IV (πλωτό συνεργείο) - πλοίο του Ελληνικού Πολεμικού Ναυτικού.
* Χίος V (αρματαγωγό) - πλοίο του Ελληνικού Πολεμικού Ναυτικού.
* Χίος VI (αρματαγωγό) - πλοίο του Ελληνικού Πολεμικού Ναυτικού.
Μιχαήλ της Βοσνίας

Ο **Μιχαήλ Ροστισλάβιτς** (μετά το 1243 – προ της 23ης Μαρτίου 1266), δούκας της Βοσνίας από το 1262 έως το 1266, ήταν μέλος της Δυναστείας των Ρουρικιδών.

Ήταν γιος του Ροστισλάβ δούκα τού Μακσό Ουγγαρίας και της συζύγου του Άννας των Άρπαντ, κόρης τού Μπέλα Δ΄ της Ουγγαρίας. Όταν ο Ροστισλάβ απεβίωσε το 1262, τα εδάφη του διαμοιράστηκαν μεταξύ των γιων του: ο Μιχαήλ κληρονόμησε το τμήμα των κτήσεων του πατέρα τους στη Βοσνία, ενώ ο Μπέλα κληρονόμησε το Μπανάτο του Μακσό.

Όταν ο Μιχαήλ απεβίωσε, τα εδάφη του κληρονομήθηκαν από τον αδελφό του.

## Παραπομπές


## Πηγές

*.

Κατηγορία:Ρουρικίδες
Κατηγορία:Οικογένεια Ολγκοβίτσι
Κατηγορία:Ούγγροι ευγενείς
Κατηγορία:Ιστορία της Βοσνίας και Ερζεγοβίνης
Λέσβος (αποσαφήνιση)

Η ονομασία **Λέσβος** μπορεί να αναφέρεται στα παρακάτω:

; Γεωγραφία
* Λέσβος - ελληνικό νησί του βορειοανατολικού Αιγαίου.
* Νομός Λέσβου
* Δήμος Λέσβου
* Λέσβος Αιγύπτου, αρχαίο νησί και ίσως κωμόπολη στην βόρεια Αίγυπτο.

; Μυθολογία
* Λέσβος (μυθολογία) - πρόσωπο της ελληνικής μυθολογίας.

; Πλοία
* Λέσβος Ι (βοηθητικό βάσης) - πλοίο του Ελληνικού Πολεμικού Ναυτικού.
* Λέσβος ΙΙ (αντιτορπιλικό) - πλοίο του Ελληνικού Πολεμικού Ναυτικού.
* Λέσβος ΙΙΙ (αρματαγωγό) - πλοίο του Ελληνικού Πολεμικού Ναυτικού.
* Λέσβος IV (αρματαγωγό) - πλοίο του Ελληνικού Πολεμικού Ναυτικού.
* Λέσβος V (αρματαγωγό) - πλοίο του Ελληνικού Πολεμικού Ναυτικού.

## Δείτε επίσης
* Λεσβία (αποσαφήνιση)
Διεθνής Ένωση Βυζαντινών Σπουδών

Η **Διεθνής Ένωση Βυζαντινών Σπουδών** (, AIEB) ιδρύθηκε το 1948 με τον Πωλ Λεμέρλ ως πρώτο Πρόεδρο. Αποτελεί τον Διεθνή συντονιστικό φορέα που λειτουργεί ως ο σύνδεσμος μεταξύ των κατά τόπους εθνικών ερευνητικών ομάδων. 

Εκδίδει ενημερωτικό δελτίο από το 1964.

## Παραπομπές


## Εξωτερικοί Σύνδεσμοι
* Επίσημη Ιστοσελίδα

Κατηγορία:Βυζαντινολογία
Κάσος (αποσαφήνιση)

Το όνομα **Κάσος** μπορεί να αναφέρεται στα παρακάτω:

; Γεωγραφία
* Κάσος - νησί του νότιου Αιγαίου.

; Διοίκηση

*Δήμος Ηρωικής Νήσου Κάσου - Δήμος της Περιφέρειας Νοτίου Αιγαίου.

; Πλοία

* Κάσος Ι (ναρκαλιευτικό) - πλοίο του Ελληνικού Πολεμικού Ναυτικού.
* Κάσος ΙΙ (ακταιωρός) - πλοίο του Ελληνικού Πολεμικού Ναυτικού.
* Κάσος ΙΙΙ (αποβατικό) - πλοίο του Ελληνικού Πολεμικού Ναυτικού.
*Κάσος ΙV (κανονιοφόρος) - πλοίο του Ελληνικού Πολεμικού Ναυτικού.  

; Μυθολογία
* Κάσος (μυθολογία) - πρόσωπο της ελληνικής μυθολογίας.
Ζάκυνθος (αποσαφήνιση)

Το όνομα **Ζάκυνθος** μπορεί να αναφέρεται στα παρακάτω:

; Γεωγραφία
* Ζάκυνθος - νησί των Επτανήσων.
* Ζάκυνθος (πόλη) - πρωτεύουσα και μεγαλύτερη πόλη του ομώνυμου νησιού.
* Νομός Ζακύνθου
* Δήμος Ζακύνθου
* Ζάκυνθος ή Ζάκανθα, αποικία της Ζακύνθου στην σημερινή Ισπανία.

; Πλοία
* Ζάκυνθος Ι (επίτακτο)
* Ζάκυνθος ΙΙ (ναρκαλιευτικό)
* Ζάκυνθος (αερόστρωμνο αποβατικό)

; Αθλητισμός
* Α.Π.Σ. Ζάκυνθος - ποδοσφαιρική ομάδα με έδρα την πόλη της Ζακύνθου.
Κέρκυρα (αποσαφήνιση)

Η ονομασία «**Κέρκυρα**» μπορεί να αναφέρεται στα παρακάτω:

## Γεωγραφία
* Κέρκυρα - νησί των Επτανήσων.
* Δήμος Κέρκυρας
* Νομός Κέρκυρας
* Κέρκυρα (πόλη) - πρωτεύουσα και μεγαλύτερη πόλη του ομώνυμου νησιού.

## Πλοία
* Κέρκυρα Μ-208 (ναρκαλιευτικό) - πλοίο του Ελληνικού Πολεμικού Ναυτικού.
* Κέρκυρα (αερόστρωμνο αποβατικό) - πλοίο του Ελληνικού Πολεμικού Ναυτικού.

## Αθλητισμός
* Α.Ο. Κέρκυρα - ανενεργό ποδοσφαιρικό σωματείο.
* Α.Ο.Κ. Κέρκυρα - ανενεργό ποδοσφαιρικό σωματείο.
Awaking the Centuries (μουσικό άλμπουμ)

Το **Awaking the Centuries** είναι το δεύτερο ολοκληρωμένο άλμπουμ του Haggard, γερμανικού συγκροτήματος συμφωνικής μέταλ μουσικής. Κυκλοφόρησε στις 7 Φεβρουαρίου, το 2000 από την *[[Drakkar Entertainment]]*. Το άλμπουμ είναι βασισμένο στη προσωπικότητα τού Μισέλ ντε Νοστρεντάμ (Νοστράδαμος), αλλά και στην εμπειρία του από την πανδημία της μαύρης πανούκλας στη μεσαιωνική Ευρώπη. Επίσης, περιέχει αρκετές συνθέσεις βασισμένες στη μουσική του Sergei Rachmaninoff.

Το ***Awaking the Centuries*** έφθασε στην 64η θέση στα γερμανικά μουσικά charts.

## Λίστα κομματιών

Τα κομμάτια της χορωδίας στην αρχή και στο τέλος της εγγραφής του δίσκου είναι μια συνοπτική και μια πλήρης έκδοση του "Χαίρε, παρθένος" από το χορωδιακό έργο του Σεργκέι Ραχμάνινοφ, All-Night Vigil.

## Μέλη
* Asis Nasseri – φωνητικά, κιθάρα, τυμπάνια
* Luz Marsen – ντραμς, κρουστά
* Andi Nad – μπάσο
* Danny Klupp – κιθάρες
* Karin Bodenmüller – σοπράνο
* Hans Wolf – μεγάλο πιάνο, πιάνο, πλήκτρα από εκκλησιαστικό όργανο
* Kathrin Pechlof – άρπα
* Fiffi Fuhrmann – τενόρος
* Christian – τενόρος
* Thomas Rosato – μπάσο
* Christoph Zastrow – φλάουτο
* Florian Bartl – όμποε
* Robert Müller – κλαρινέτο
* Andrea Sterr – βιολί
* Michael Stapf – βιολί
* Steffi Hertz – βιόλα
* Kathrin Hertz – βιολοντσέλο
* Georg Uttenthaler – κοντραμπάσο
* Florian Schnellinger – κρουστά
* Peter Prysch – γαλλικό κόρνο

### Ειδικοί προσκεκλημένοι
* Evert Fratermann – κρουστά συμφωνικής ορχήστρας
* Ilka Mende – βιολί
* Fabian Schwarz – ακουστικές κιθάρες

### Φωνές στο "Pestilencia"
* Ulrich Mühlmann – "Νοστράδαμος"
* Carsten Jacob – "Καλόγερος"
* Christiane B.Horn – "Γυναίκα 1"
* Eveline Gerhardt – "Γυναίκα 2"
* Wolfgang Weißmüller – "Άνδρας"

### Moscow Radio Choir
* Elena Rastvorova – μαέστρος
* Olga Uschakova – σοπράνο
* Maria Kutuzova – σοπράνο
* Ekaterina Oblesova – κοντράλτο
* Katja Prasolova – κοντράλτο
* Vladimir Tarasov – τενόρος
* Oleg Kuzmin – τενόρος
* Anton Vasiljev – βαθύφωνος
* Evgeny Astafurov – βαθύφωνος

## Εξωτερικοί σύνδεσμοι
* Awaking the Centuries στο Encyclopaedia Metallum

## Παραπομπές


Κατηγορία:Άλμπουμ του 2000
Λέρος (αποσαφήνιση)

Η ονομασία **Λέρος**  μπορεί να αναφέρεται στα παρακάτω:

; Γεωγραφία 
* Λέρος - νησί των Δωδεκανήσων.
* Δήμος Λέρου - δήμος στο παραπάνω νησί.
* Λέρος Σαλαμίνας - νησί στον Σαρωνικό κόλπο.

; Πλοία
* Λέρος (ναρκαλιευτικό) - πλοίο του Ελληνικού Πολεμικού Ναυτικού